《吴门秋日送族人南还》
明代·林章

百花洲畔木兰船，杯酒西风思黯然。
客似长卿游已倦，人如小谢别堪怜。
江城暮色初回月，野树秋声尽入蝉。
明日姑苏台上望，片帆落处是南天。

作者简介：福建福清人，本名春元，字初文。万历元年举人。尝从戚继光于蓟镇，后侨居南京，坐事系狱。后旅居北京，以上书言事得罪，暴死狱中。有《林初文诗选》。